Набиране на кандидати
за обществени възпитатели

ОБЯВА
         Местната комисия за борба срещу противообществените прояви на малолетни и непълнолетни към Община Белица на основание чл. 41 от Закона за борба с противообществените прояви на малолетни и непълнолетните обявява 3 /три / свободни работни места за обществени възпитатели за 2025 г. 
             I. Изисквания към кандидатите: 
1. Да притежават необходимата квалификация – висше образование (юрист, педагог, психолог), опит, умения и комуникативност при работа с деца.
2. Да се ползват с висок морал и добро име в обществото.
3. Да познават нормативната уредба за работа с деца, с противообществени прояви и структури в системата за БППМН.
4. Да познават нормативната уредба, свързана с корекционно – възпитателна работа с малолетни и непълнолетни деца.
5. Да имат познания за особеностите и характеристиките на деца с асоциално поведение, деца с агресивно поведение, конфликтни, с трудности в социализацията и общуването, с девиантно поведение.
          II. Характер на работата :
     Одобрените лица ще извършват корекционно-възпитателна работа с деца и родители и ще работят по превенция на детското асоциално поведение.
          III. Начин на провеждане на процедурата:
1. Подбор по документи.
2. Събеседване с кандидата.
3. След подбора по документи допуснатите до събеседване кандидати ще бъдат уведомени допълнително за мястото, датата и часа на провеждането му. 
          IV. Необходими документи:
1. Писмено заявление за участие в конкурса до председателя на МКБППМН /свободен текст/
2. Автобиография – европейски стандарт
3. Копия от документи за придобита образователно-квалификационна степен.
4. Копие от документи за пенсионно разпореждане /само за кандидат, който е  придобил право на професионална пенсия за ранно пенсиониране и е в трудоспособна възраст/
           
            Срок за подаване на документите от 01.01.2025 г. до 15.01.2025 г. включително.
V. Прием на документи:
 	Всеки работен ден в деловодството на  Община  Белица, стая № 114 
           Лице за контакти и допълнителна информация: Крум Попов – секретар на МКБППМН, телефон: 0887 980901.
         Списъците на допуснати и недопуснати кандидати във връзка с конкурса ще бъдат публикувани в Официалния сайт на Община Белица.

           ДОПЪЛНИТЕЛНА ИНФОРМАЦИЯ
         Дейностите по длъжността „обществен възпитател“ се заплащат на основание Заповед на кмета на община Белица, на основание Наредба № 2/1999 г. на ЦКБППМН за материално стимулиране на обществените възпитатели /обн. в ДВ бр. 110/2003 г. и изм. и доп. ДВ бр.9/2009 г./
          На обществените възпитатели се плаща за свършена работа след сключване на граждански договор.
           Кандидатстващите лица могат да бъдат безработни, работещи по трудово или извънтрудово  правоотношение.
          Кандидатите следва предварително да се запознаят със Закона за борба срещу противообществените прояви на малолетните и непълнолетните и със Статута на обществения възпитател.

